
• Plava ruta Vrbovec - Lovrečka Varoš - Preseka - Gornji Tkalec - 
Gradec - Vrbovec 

• Zelena ruta Dubrava - Koritna - Cugovec - Habjanovac - G. Vukšinac - 
Dubrava - Zvekovac - Prnjarovac - Zetkan 

• Svi j etlo-crvena ruta Dubrava - Nova i Stara Kapela - Brezine - 
Farkaševac - Dubrava 

• Smeđa ruta Gradec - Cugovec - Nova Kapela - Sv. Ivan Žabno - 
Buzadovac - Gradec 

Preuzmite kartu 



Dubrava - Nova i Stara Kapela - Brezin« - 
Farkaševac - Dubrava 


Vrbovec - Lovrečka Varoš - Preseka - 
Gornji Tkalec - Gradec - Vrbovec 
Gradec - Cugovec - Nova Kapela - 
Sv. tvan Žabno - Buzadovac - Gradec 
Dubrava - Koritna - Cugovec - Habjanovac - 
G. Vukašinac - Dubrava - Zvekovac - 
Prnjarovac - Zetkan 
M 1:60000 


Dobrodošli u idilično, brežuljkasto područje, krajnjih južnih obronaka Kalničke gore. Vrbovečko područje od 
pamtivjeka je ratarski i stočarski kraj. Krave na ispaši, proizvodnja i prerada mlijeka, te tradicija sabirnica 
mlijeka tzv. mljekara u središtu sela, uobičajene su slike koje ćete uočiti vozeći se kroz naselja vrbovečke 
okolice. Nađete li se ovdje u predvečerje, susresti ćete seljake koji biciklom dovoze metalne posude s 
mlijekom u mljekare. Obzirom na velika nalazišta gline na ovim prostorima, industrijalac *uro Predović već 
je oko 1900. godine pokrenuo rad ciglane, za koju se govori kako je izgradila dobar dio donjeg grada 
Zagreba. Obzirom na sveprisutnost cigle, u ovom ćete kraju uočiti i znatno drugačiju tradicijsku arhitekturu 
kuća i kombinaciju cigle i drvenih greda. Zaštitni znak dvorišta ovdašnjih kuća su prostrani, lijepo oblikovani 
štagljevi i gospodarske zgrade za stoku, traktore i drugu mehanizaciju. U selima je dobro očuvan i za kraj 
karakterističan običaj sipanja perja tzv. perjana. Ispisivanjem transparenata u rimi i stihu, krečom ili bojom 
po fasadi kuće ili vratima štaglja, s dodatkom “raca” ako je rođena djevojčica i “racak” ako je rođen dječak, 
te rasipanjem perja po dvorištu i cesti do kuće, obilježava se rođenje muškog ili ženskog djeteta. Oduvijek 
se u vrbovečkom kraju dobro kuhalo i njegovalo stare, dobre recepture, a događanje “Kaj su jeli naši stari” i 
dan danas krajem kolovoza, povezuje običaje i tradicijsko kulinarstvo kraja i izletnicima daje još jedan 
povod za dolazak u ovaj zanimljiv kraj. Radi mnoštva ribnjaka u vrbovečkim se selima rado gnijezde rode. 
Stoljetni šumski rezervati hrasta lužnjaka i običnog graba doprinose raznolikosti faune područja, ali i 
prisutnosti lova i lovačkih društava. 

Krenite po vrbovečkom kraju, jer ovako lijepe seoske idile utopljene u krajolik gustih hrastovih šuma između 
kojih se izmjenjuju proplanci s plodnim oranicama i bujnim livadama, nećete naći u drugim dijelovima 
županije. 

Plava ruta 

Vrbovec - Lovrečka Varoš - Preseka - Gornji Tkalec - Gradec - Vrbovec, 38 km 
Po vinorodnim brežuljcima i idiličnim pejzažima okolice Vrbovca 

Zelena ruta 











Dubrava - Koritna - Cugovec - Habjanovac - G. Vukašinac - Dubrava - Zvekovac - Prnjarovac-Zetkan, 
46 km 

Kroz stoljetne rezervate šumske vegetacije do veličanstvenih ribnjaka vrbovečkog područja 


Svijetlo-crvena ruta 

Biciklistička ruta: Dubrava - Nova i Stara Kapela - Brezine - Farkaševac -Dubrava, 46 km 
Ljepota vožnje uz ribnjake, lovišta, tradicijska sela i eko - imanje 

Smeđa ruta 

Biciklistička ruta: Gradec - Tučenik - Nova Kapela - Sv. Ivan Žabno - Buzadovac - Gradec, 49 km 
Idiličnim brežuljcima s vidikovcima i gustim šumama do doline rijeke Glogovnice 

Biciklističke karte 


X 



Drag and Drop 


The image will be dovvnloaded by Fatkun 


; 


5093 


5071 _ 



} Kapela, poAlenac raspelo -4 Policija 


t Groblje 

Oiorat, pa jij 
f| Kurija 
m Mu-rrj, galerijo 

A Spomenik 

županijski franka X Ugostite^skiobjeH gostionica ŠPORT Sportski teren 

VRBOVEC Sjedište grada V Kate bar Konjički klub 

Gradec Sjedile općine Smještajni objekt 4 lovački dom (kuća) 


|" Vatrogasci DVD 
& Pošta 
itta Trgovina 
| Toriilkke informacije 
Jjj" BmiImJu stanica 























































































































































































Karta 12 — Plava ruta 

tzzz.hr/biciklisticke-karte/karta-1 2/plava-ruta 


Vrbovec - Lovrečka Varoš - Preseka - Gornji Tkalec - Gradec - Vrbovec 
Preuzmite kartu 


Ova pitoreskna ruta najbrežuljkastijim dijelom vrbovečkog kraja, provesti će vas kroz idilične krajolike i 
udaljena naselja ovog područja. Rutu započnite u središtu Vrbovca na velikom parkiralištu 1 pokraj 
galerije. S parkirališta se spustite Ulicom Stjepana Radića prema Zagrebačkoj ulici. Na raskrižju s vrlo 
prometnom Zagrebačkom ulicom 2 oprezno prijeđite cestu i nastavite ravno Kutenovom ulicom u smjeru 
sela Cerje. Vozite manje prometnom cesticom kroz polja, te lagano uzbrdo ulazite u Cerje, najuređenije 
selo vrbovečkog kraja. Selo je puno lijepo uređenih kuća i okućnica, a na električnim stupovima, tijekom 
proljetnih i ljetnih mjeseci, vise tegle s cvijećem. Cvijećem su ukrašene i lokalna kapelica, ali i sabirnica 
mlijeka tzv. mljekara u središtu sela. Nakon Cerja ruta i dalje nastavlja lagano uzbrdo kroz vinograde, 
između vinskih klijeti s pogledom unazad na Vrbovec i njegova dva prepoznatljiva tornja, onaj župne crkve 
sv. Vida i vrbovečki vodotoranj. Slijedi lagani spust do Lovrečke Varoši. Mjesto je poznato po lijepoj, 
kasnobaroknoj crkvi sv. Lovre, koja u svom interijeru čuva jedinstvenu propovjedaonicu u obliku “Jonine 
ribe” (1780.). Jedina u Hrvatskoj pripada tipu “prirodne propovjedaonice”, koji se javlja u Češkoj i Šleziji. 

Rad je nepoznatog, možda varaždinskog kipara, dojmljivog, čvrstog stila klesanja. Na Y raskrižju 3 u 
Lovrečkoj Varoši skrenite lijevo i pokraj groblja nastavite prema sjeveru i Hruškovici. Na 6 km rute nalazite 
se na T raskrižju u selu Cerik. Lijevo od raskrižja je kapela sv. Valentina i Srca Marijina. Na raskrižju 
nastavite ravno. Vozite se pitoresknim krajolicima okruženi voćnjacima, livadama i poljima s lijepim 
pogledima na okolicu. Plava ruta dalje vodi slabo prometnom cestom kroz sela Hruškovica i Kamenica, a 
nakon 10.8 km rute dolazite na Y raskrižje 4 , gdje skrećete desno u smjeru Preseke. Na raskrižju se 
nalazi spomenik borcima NOB-a, a lijevo se asfaltirana cesta odvaja za Pogančec. Spomenuto selo nije na 
plavoj ruti, ali je posebno zanimljivo jer se kao posjed spominje još 1481., a danas selom dominira otmjena, 
arhitektonski posebno zanimljiva crkva Majke Božje Lauretanske. Ova lijepa crkva u dostaje lošem stanju, 
a dovršena je 1780. godine kao zavjet vlastelina Antuna pl. Petričevića koji se vratio živ iz Sedmogodišnjeg 
rata (1756. - 1763.). Nastavite li dalje plavom rutom, ubrzo nakon duže uzbrdice ulazite u općinsko 
središte, naselje Preseka na 13 km rute. U središtu mjesta je područna škola, lovački dom, gostionica i 
nekoliko trgovina, a naseljem dominira župna crkva sv. Petra smještena na upečatljivom proplanku. U 
središtu Preseke na T raskrižju 5 skrenite desno, dok se lijevo odvaja skretanje s rute a kojim, za 7.5 
km vožnje u jednom smjeru, možete doći do spoja s biciklističkom rutom sa karte 10 zelinskim krajem i 
naselja Zrinščina sa starim vuglenicama. Vožnja po skretanju s rute je jako brdovita i nešto napornija. 

Nakon što ste nastavili po ruti i skrenuli desno, dolazite na strmiji spust gdje je potreban oprez. Dalje 
nastavite u smjeru Kraljevog Vrha. Prolazite kroz Kraljev Vrh i vozite se lijepom dolinom rječice Velika 
prema G. Tkalcu. Prije ulaska u G. Tkalec dolazite na lagani uspon uz farmu jelena lopatara, potom vozite 
po hrptu brijega s lijepim vidicima i nakon 19 km ulazite u Gornji Tkalec s crkvom sv. Marije. Na T raskrižju 
u selu nastavite ravno, lijevo se odvaja cesta za Veliki Raven. Nakon G. Tkalca na 19,8 km rute, dolazite na 
Y raskrižje 6 s prometnom cestom. Ovdje skrenite desno i nastavite 200 m do sljedećeg T raskrižja gdje 
oprezno skrenite lijevo na sporednu cestu za Novake Ravenske. U Novakima Ravenskim počinje makadam 
kojim ćete ravno doći u mjesto Zagorci. Na T raskrižju 7 u Zagorcima završava makadam, a ruta dalje 
nastavlja desno, lagano nizbrdo po asfaltu, prema Repincu. Ovdje su jako lijepi vidici obzirom da ruta 
prolazi hrptom brijega. Na spustu treba biti oprezniji u vožnji, jer završava na raskrižju s prometnijom 
cestom prema Gradecu. Na spomenutom T raskrižju 8 , 24.3 km rute, skrenite desno i nastavite pokraj 




poklonca Kraljici mira iz 1916. godine. Ruta dalje vodi kroz Podjales, odakle su lijepi vidici na okolicu, a 
potom u smjeru Gradeca. Prije ulaska u samo središte Gradeca je T raskrižje 9 na 27.8 km rute. Ovdje 
skrenite desno nizbrdo u smjeru Malog Brezovca. Svakako svratite do obližnjeg Gradeca kojim dominira 
župna crkva Ranjenog Isusa (građena od 1768. do 1824., glavni historicistički oltar osmislio je Herman 
Bolle). Lokalni kafići pogodni su za odmor i okrijepu. Nakon skretanja na T raskrižju započinje spust u Mali 
Brezovec. Na 29.4 km rute, nastavite vožnju po makadamskoj cesti uz korito potoka. Makadam završava u 
mjestu Gostović na T raskrižju 10 s prometnom cestom, 30.9 km rute. Na raskrižju skrenite lijevo i 
oprezno nastavite vožnju po glavnoj cesti Vrbovec - Križevci. Nakon 400 m, dolazite do sljedećeg T ras¬ 
križja 11 . Nastavite li glavnom cestom pred vama je dvorac Lovrečina Grad (zatvoren za posjetitelje, 
poznat od 1540., dograđivan sredinom 19. st.). Na raskrižju 11 stoga nastavite ravno sporednom cestom 
uz livade i polja kroz naselje Kućari. Nakon 33.1 km rute, ponovo ste na T raskrižju s prometnom cestom. 
Na raskrižju skrenite lijevo i oprezno vozite cestom 400 m do sljedećeg T raskrižja 12 gdje s glavne 
prometnice skrenite desno na nešto užu, ali manje prometnu cesticu za Lovrečku Varoš. Pred vama je 
kratki uspon do L. Varoši, a u samoj Lovrečkoj Varoši spojit ćete se s dijelom rute kojim ste već prošli 
vozeći plavu rutu. Lagano nizbrdo uz vinograde i vinske klijeti, te kroz selo Cerje, sada već puni dojmova s 
ove prelijepe biciklističke rute najbrežuljkastijim, zaista idiličnim predjelima vrbovečke okolice, vratite se 
natrag u središte Vrbovca. Popijte kavicu u jednom od zgodnih vrbovečkih kafića razmišljajući o nekoj od 
znamenitih vrbovečkih osoba, spisateljici i novinarki Mariji Jurić Zagorki ili možda velikom hrvatskom banu 
Petru Zrinskom i Zrinsko-frankopanskoj uroti i smaknuću u Bečkom Novom Mjestu. 

Tehnički opis rute 

1. Početak rute na parkiralištu u centru Vrbovca pokraj Galerije Vrbovec. Skretanje s rute b u dužini 
1.7 km u jednom smjeru vodi vas do Željezničkog kolodvora Vrbovec. 

2. Oprez! Raskrižje Ulice Stjepana Radića, Zagrebačke i Kutenove ulice. Na raskrižju nastavite ravno u 
smjeru Cerja. 

3. Oprez! Y raskrižje na kraju spusta u Lovrečkoj Varoši, skrenite oštro lijevo. Prilagodite brzinu uvjetima 
na cesti. 

4. Oprez! Raskrižje s prometnijom cestom. Na raskrižju skrenite desno u smjeru Preseke. 

5. Preseka. T raskrižje, skrenite desno. Lijevo se odvaja skretanje s rute a , koje vodi do biciklističke 
rute na karti 10 zelinskim krajem - vuglenice u Zrinščini (7.5 km u jednom smjeru). 

6. Oprez! Raskrižje s prometnom cestom. Nastavite ravno cestom u dužini od 200 m do sljedećeg 
raskrižja gdje skrenite lijevo za Novake Ravenske. Oprez prilikom skretanja lijevo. 

7. T raskrižje, skrenite desno. 

8. Oprez! T raskrižje nakon nizbrdice, brzinu prilagodite uvjetima na cesti! Na raskrižju skrenite desno. 

9. T raskrižje, skrenite desno u smjeru Malog Brezovca. 

10. Oprez! Raskrižje s prometnom cestom Vrbovec - Križevci, skrenite lijevo. 

11. Oprez! T raskrižje, s glavne ceste koja nastavlja desno, odvojite se ravno po sporednoj cesti kroz 
Kućare. 

12. T raskrižje, skrenite desno prema Lovrečkoj Varoši i nastavite užom cestom lagano uzbrdo. 


Karta 12 — Zelena ruta 

Dubrava - Koritna - Cugovec - Habjanovac - G. Vukšinac - Dubrava - Zvekovac - Prnjarovac - Zetkan 
Preuzmite kartu 


Dužina rute: 46 km 
Vrijeme vožnje: 4 sata 
Ukupni uspon: 255 m 
Najniža točka na ruti: 107 m 
Najviša točka na ruti: 164 m 

Informacije o ruti: kružna, kombinacija asfalta, makadama i poljskih putova. Ruta nije označena 
signalizacijom za bicikliste. 

Početak rute: Dubrava, parkiralište u središtu općine nedaleko autobusnog kolodvora. 

Najbrži dolazak do Dubrave je autocestom Zagreb - Sveta Helena - Vrbovec (izlaz Konak nakon izlaza 
Vrbovec jug). 

Najbrži dolazak vlakom je od željezničke stanice Gradec, udaljene oko 10 km cestom Cugovec - Fuka - 
Dubrava. 

Opis rute 

Stanovništvo Dubrave sa zemljom i šumama spominje se kroz povijest zajedno sa osnutkom Zagrebačke 
biskupije. Kao što samo ime govori, Dubrava je od pamtivijeka poznata po svojim gustim, zelenim 
hrastovim šumama između kojih se izmjenjuju proplanci s plodnim oranicama i bujnim livadama. Ugarski 
kralj Ladislav, kada je osnivao Zagrebačku biskupiju (1094. g.), poklonio je posjed Dubravu biskupima, 
pretvorivši je tako u biskupski grad (kaštel) opasan zidovima s dubokim opkopom, a poznato je čak osam 
kanonika rodom iz Dubrave u 15. i 16. st. Biskupski grad Dubrava, odoljevao je provalama Turaka sve do 
16. st. kada gubi bitku. Važno je napomenuti daje u ovom povijesnom, biskupskom gradu održan i Sabor 
kraljevine Hrvatske i Slavonije, čak četiri puta 1527., 1536., 1537. i 1539. godine, a na onom 6. siječnja 
1527. godine Ivan Zapolja izabran je za hrvatskog kralja. Sajmeni dan u Dubravi je srijeda. Biciklističku rutu 
započnite u središtu općine 1 na Trgu slobode, pogodnom za parkiranje vozila i planiranje vožnje uz 
jutarnju kavicu. S trga ruta vodi Strossmayerovom ulicom prema Brezju. Ubrzo dolazite u Brezje. Na Y 
raskrižju 2 , 1 km od početka rute, skrenite desno pokraj raspela i mlina. Vožnju nastavite uskom i manje 
prometnom asfaltnom cestom kroz polja i sela. Ubrzo ulazite u selo Dubravski Markovac, 2.9 km rute. U 
hladovini stabala u središtu sela je lijepa kapela Gospe Karmelske. Ruta dalje vodi kroz pitoreskno selo 
Mali Markovac, a lijevo uz cestu uočite interesantno raspelo-poklonac urešeno mnogih sitnim darovima 
lokalnog stanovništva. Nakon 4.9 km rute dolazite na Y raskrižje 3 s prometnom cestom. Na raskrižju 
skrenite lijevo i vrlo oprezno prometnijom, glavnom cestom vozite do Koritne. U naselju Koritna na T 
raskrižju 4 , 5.9 km rute, nastavite ravno uz kapelu uskom i slabije prometnom asfaltnom cestom. U 
središtu Koritne nalazi se kapela sv. Florijana, posvećena zaštitniku vatrogasaca, uz koju je i istoimeni kip i 
raspelo iz 1905. godine. Ruta dalje vodi pitoresknom cestom s koje se pružaju fantastični pogledi na okolna 
polja, šume i idilična sela. S malih uzvisina ovog brežuljkastog dijela rute, u daljini se vide gore, Zelinska i 
Zagrebačka. Dobro se vide i dva obilježja grada Vrbovca, toranj crkve i vodotoranj. Ubrzo ulazite u mjesto 
Zabrđe, a nakon njega u mjesto Grabrić. Nakon 11.7 km rute, dolazite do kapele sv. Barbare koja se 
smjestila na maloj uzvisini usred groblja. Na ovom dijelu rute pogled vam se pruža u daljinu sve do Kalnika, 




Ivanščice i drugih gora kontinentalne Hrvatske. Vožnja biciklističkom rutom prema sjeveru završava u 
Cugovcu na Y raskrižju 5 ,12.3 km rute. S raskrižja se u smjeru sjevera, za lijepog vremena točno 
između kuća, u daljini vide stijene Kalnika. Na raskrižju skrenite desno u smjeru juga prema umjetnom 
jezeru, ribnjaku Fuka. Ruta dalje vodi preko brežuljaka, pokraj ribnjaka sve do Y raskrižja u šumi Brezik 
6 ,16.4 km rute. Na raskrižju skrenite lijevo u smjeru Habjanovca i nastavite vožnju uskom asfaltnom 
cestom kroz šumu. Ubrzo prolazite pokraj Eko imanja “Zrno”, pogodnog za odmor i okrijepu (Habjanovac 
45), a nešto kasnije i pored kapele Presvetog Trojstva. Po izlasku iz brežuljkastog, idiličnog Habjanovca 
dolazite na raskrižje u šumi Bukovac. Na raskrižju 7 , 20.3 km rute, nastavite ravno, lagano nizbrdo, 
širokom makadamskom cestom kroz šumu Bukovac. Vožnja kroz šumu pruža poseban ugođaj, poglavito 
stoga što se s vaše lijeve strane nalazi ograđeno lovište u kojem, ako ste dovoljno tihi dok prolazite ovim 
područjem, možete katkada vidjeti divlje svinje. Vožnja kroz šumu završava pokraj Id Sokol odakle dalje 
nastavljate asfaltnom cestom prema Gornjem Vukšincu. U Gornjem Vukšincu na T raskrižju 8 , 24 km 
rute, skrenite desno i nakon 200 m na sljedećem raskrižju s raspelom, skrenite lijevo na makadamsku 
cestu. Ruta dalje vodi kroz vinograde i voćnjake, putem okruženim poljima u smjeru ribnjaka Vukšinac 
(privatni posjed - ograničen pristup i kretanje područjem). Ubrzo se otvaraju lijepi vidici na ribnjake s 
okolnim stoljetnim šumama hrasta lužnjaka. Makadamska cesta prelazi u kolni put kojim se polako spustite 
prema ribnjaku i neposredno prije ulazne rampe u područje ribnjaka, obratite pozornost na slabo uočljivo 
raskrižje 9 , 25.9 km rute, gdje trebate skrenuti desno u šumu na neoznačeni šumski put. Šumskim 
putom nastavite narednih 100 m, dok ne izađete na livadu sjeverno (desno) od lateralnog kanala. Nastavite 
kroz travu voziti ili gurati bicikl po rubu livade držeći se lateralnog kanala sve do drvenog mosta preko kojeg 
prelazite kanal i nastavljate poljskim putom u smjeru sela Kostanj. Poljski put završava na T raskrižju 10 , 
26.7 km rute, ovdje skrenite desno. Lijevo cesta vodi prema Ribnjačarstvu Dubrava (privatni posjed). 

Vozeći se cestom kroz selo Kostanj s desne strane uočite privatnu drvenu kuću tzv. “Štagalj”. Ovdje su 
inicijativom dvoje entuzijasta i toplih domaćina, pjesnikinje gđe. Mirjane Bobanac Sačer i g. Davorina 
Supeka, pokrenuta kulturna događanja i umjetnički susreti s druženjima susjeda iz sela i brojnih umjetnika. 
U “Štaglju” i u dvorištu više se puta tijekom godine održavaju različite izložbe, koncerti, predstave i večeri 
poezije na koje ste dakako dobrodošli. Nastavite vožnju uz lijepe vidike uokolo vas. Ubrzo prolazite kroz 
Podlužan i na Y raskrižju 11 , 30.3 km rute, nastavljate desno u smjeru Dubrave. Povratkom u središte 
Dubrave, odakle ste krenuli, ruta dalje daje mogućnost nastavka vožnje u obliku osmice, sada krećući se u 
smjeru južno od Dubrave. U Dubravi 1 , ponovno nastavite Strossmayerovom ulicom prema Brezju, ali na 
raskrižju 2 s mlinom, ovaj put krenite lijevo prometnijom cestom prema naseljima Zvekovac i G. 
Marinkovac. U Zvekovcu se nalazi Letjelište Zvekovac Aero-kluba Dubrava. U Gornjem Marinkovcu na T 
raskrižju 12 , 36.2 km rute, skrenite lijevo manje prometnom cestom u smjeru Pehardovca. U Gornjem 
Marinkovcu je i odvojak makadamske ceste za Zoološki rezervat Varoški lug kojim upravlja Uprava šuma 
Vrbovec (posjet Stazi prijateljstva s prirodom isključivo za grupe uz najavu). Na oko 1 km vožnje od 
raskrižja, otvara se predivan pogled na okolicu i polja. Cestica vijuga kroz polja, a u daljini se vidi crveno 
bijeli toranj crkve sv. Margarete u Dubravi. Ruta dalje prolazi kroz Pehardovac i nastavlja poljskim putem u 
smjeru Prnjarovca. Za vrijeme kiša dijelovi puta mogu biti blatni i natopljeni vodom, stoga je povremeno 
potrebno i kratko gurati ili nositi bicikl. Nakon pitoreskne vožnje kroz polja ulazite u Prnjarovac. Na T 
raskrižju 13 , 40.2 km rute, skrenite lijevo prema sjeveru. Ruta dalje nastavlja cestom uz dobro očuvanu 
zgradu mlina iz 1922 g. vrlo skladne arhitekture (lijevo uz cestu), a ubrzo potom prolazite pokraj lijepe 
kapele sv. Nikole s grobljem. Na povratku prema središtu Dubrave prolazite kroz idilična sela ovog 
uglavnom stočarskog kraja. Uočite specifičnost ovog kraja, u gotovo svim dvorištima dominiraju veliki 
štagljevi i štale za skladištenje mehanizacije i čuvanje stoke. Pitoresknu biciklističku rutu po širem području 
općine Dubrava završiti ćete na Trgu slobode 1 u Dubravi, nakon ugodnih 46 km umjereno zahtjevne 
vožnje, puni neočekivanih dojmova o ljepoti ovog još nedovoljno poznatog dijela okolice Zagreba. 
Preporučamo okrijepiti se i pogledati kako je Dubrava izgledala kao biskupska utvrda na crtežima u caffe 
baru “Klub D”, otvorenom i vikendom. 



Tehnički opis 


1. Početak rute na parkiralištu u središtu Dubrave nedaleko autobusnog kolodvora. Krenite 
Strossmayerovom ulicom u smjeru Dubravskog Markovca. 

2. Y raskrižje na kojem se nalazi mlin, skrenite desno. 

3. Oprez! Y raskrižje s prometnom cestom, skrenite lijevo i oprezno nastavite vožnju do Koritne. 

4. T raskrižje u naselju Koritna, nastavite ravno prema Zabrđu. 

5. Y raskrižje u Cugovcu, skrenite desno u smjeru umjetnog jezera Fuka i sela Habjanovac. 

6. Y raskrižje, skrenite lijevo prema Habjanovcu i eko imanju Zrno. 

7. Raskrižje s prometnom cestom, oprez! Nastavite ravno preko ceste kroz šumu Bukovac. 

8. Y raskrižje u Gornjem Vukšincu, skrenite desno i nakon 200 m na T raskrižju s raspelom lijevo na 
makadamski put. 

9. Skretanje desno s kolnog puta na šumsku stazu, neposredno prije ribnjaka Vukšinac. Neoznačeni 
ulazak u šumu uz lateralni kanal. Nastavite vožnju kroz šumu do izlaska na livadu uz lateralni kanal, 
potom do kraja livade te lijevo preko drvenog mosta u Kostanj. 

10. T raskrižje, nastavite desno u selo Kostanj. Lijevo je privatni posjed Ribnjak Vukšinac. 

11. Y raskrižje s glavnom cestom, skrenite desno u smjeru Dubrave. 

12. T raskrižje, skrenite lijevo u smjeru Pehardovca. 

13. T raskrižje u Prnjarovcu, skrenite lijevo u smjeru Zetkana i Dubrave. 

Kulturno-povijesne, etnološke i prirodne znamenitosti: 

• Župna crkva sv. Vida, Vrbovec - Crkvom dominira barokni oltar Sv. Vida. Bečki slikar, litograf i 
restaurator Josef Ritter von Hempel (1800.), koji se nastanio u Vrbovcu 1859. godine, donio je sa 
sobom iznimno vrijedne slike i rezbarene oltare tirolskih majstora koje je darovao crkvi. Kasnije 
tijekom popravka crkve, zbog nedostatka novca, župnik Valdec je te oltare i slike predao zagrebačkim 
muzejima, Muzeju za umjetnost i obrt te Strossmayerovoj galeriji, u zamjenu za popravak crkve. 
Župna crkva bila je izgrađena vjerojatno još u 14. st., ali je teško stradala 1591. godine u turskom 
napadu kad je osvojen i spaljen grad Vrbovec. Temeljito je obnovljena u 17. st. da bi 1754. godine 
ponovno stradala u požaru. Današnji oblik dobila je obnovom u 18. st. kada je barokizirana, a od 
stare crkve ostao je tek gotički tlocrt. Uz crkvu se uzdiže vrlo visok toranj koji je u prošlosti imao 
stratešku ulogu osmatračnice. Kontakt: Župni ured Vrbovec, tel. 01 2791 226. 

• Kula Petra Zrinskog, Vrbovec - Kula Zrinski, ostatak je starog vrbovečkog kaštela obitelji Zrinski 
sagrađenog za obranu od Turaka nakon 1528. godine. Burna povijest ovog kraja očituje se u 
promjenama brojnih vlasnika kaštela: obitelji Erdody, Zrinski, Patačići i dr. Danas je od dvorca ostala 
samo valjkasta kula, koja je i u doba kad je podignuta bila više simbol moći, nego što je služila u 
obrambene svrhe. U Vrbovcu je 1621. godine rođen veliki domoljub, hrvatski ban Petar Zrinski. Kula 
smještena u glavnom gradskom parku simbol je grada i detalj gradskog grba. 

• Dvorac Lovrečina Grad, Kućari - Na svom su ga posjedu podigli gregorijanci, da bi kasnije često 
mijenjao vlasnike. Srednjovjekovna nizinska utvrda, opasana jarkom prvi put se spominje u 
povijesnim dokumentima 1540. godine. Grad je prvobitno bio trokrilni, s valjkastim kulama na 
uglovima, od čega je danas ostao jedan trokut s dvije valjkaste kule. Dograđivan je sredinom 19. st. 
kad dobiva historicistička obilježja. U vlasništvu je časnih Sestara milosrdnica sv. Vinka Paulskog, 
koje su u novije vrijeme dvorac i posjed ustupile na korištenje zajednici Cenacolo, komuni liječenih 
ovisnika. Kontakt: Turistički ured TZG Vrbovca, tel. 01 2791 661 

• Crkva sv. Lovre, Lovrečka Varoš - spominje se u popisu župa 1334. godine. Crkva je bila znatnih 
dimenzija i na lijepom položaju, ali je stradala u vrijeme turskih osvajanja. Kasnija građevina 
skromnije je veličine, jednobrodna i stilski pripada vremenu kasnog baroka. Pred ulazom u crkvu 


postavljen je par slobodnostojećih kipova svetaca, što je kod nas rijetka pojava. Posebnost u ovoj 
crkvi je jedinstvena propovjedaonica u obliku “Jonine ribe” (1780.), što je u nas ikonografski osamljen 
motiv koji se susreće još u Češkoj i Šleziji. Rad je to nepoznatog kipara, ali dojmljivog i čvrstog stila 
klesanja. Kontakt: Župni ured Lovrečka Varoš, tel. 01 2726 533. 

• Župna crkva sv. Margarete, Dubrava - U Dubravi još od 12. st. postoji župa, u sastavu koje je u 
početku bilo i područje Ivanića. Zahvaljujući čestoj biskupovoj prisutnosti, jer je pripadala biskupskom 
vlastelinstvu, pretvorila se u važan crkveni centar. Crkva je bila lijepa kasnogotička crkva, ali je teško 
stradala 1552. godine u turskim osvajanjima kad je uništeno i mjesto Dubrava. Obnovljena je krajem 
16. st. Crkva je više puta pregrađivana i proširivana. Današnji je izgled s nadsvođenim svetištem i 
glavnim brodom dobila 1758.- 1765. godine. Unutrašnjost crkve odiše skladnom ljepotom oltara i 
crkvenog inventara. Kontakt: Župni ured Dubrava, tel. 01 2725 218. 

• Župna crkva Ranjenog Isusa, Gradec - Naselje Gradec se u povijesnim dokumentima spominje 
1292. godine, a kapela Sv. Petra već 1325. godine, 1334. godine uzdignuta je na status župe. Razlog 
tome je što nakon turskog osvajanja Dubrave 1552. godine zagrebački biskup svoje sjedište prenosi 
u Gradec. Stara župna crkva Sv. Petra nalazila se u biskupovom kaštelu, pa nije bila većih dimenzija. 
Kako se povećavao broj žitelja u Gradecu, podignuta je nova, veća crkva posvećena Ranjenom 
Isusu, čiju su dugu izgradnju (1768.-1824.) pomagali zagrebački biskupi. Glavni historicistički oltar 
osmislio je Herman Bolle. Nakon što su stara zvona pretopljena za ratne potrebe 1917. godine, crkva 
je u razdoblju od 1925. do 1927. godine dobila tri nova zvona, kojima su kumovali prvaci HSS-a dr. 
Vladko Maček, dr. Juraj Krnjević i dr. Rudolf Horvat čija je supruga Jeliseva, predsjednica uglednog i 
djelatnog društva “Hrvatska žena”, bila rodom iz Gradeca. Kontakt: Župni ured Gradec, tel. 01 2797 
155. 

• Etnografska zbirka Sv. Ivan Žabno, osnovana 1975. g. kao muzejska zbirka. Stalni postav u zgradi 
općine. Posjet isključivo uz najavu. Voditelj: Antun Toni Šramek, tel. 048 851 055 i 048 211 010 
(Općina Sv. I. Žabno). 

Smještaj, ugostiteljska ponuda i sport i rekreacija: 

• Hotel i restoran Bunčić-Vrbovec, Zagrebačka 4, tel. 01 2728 744, www.buncic.hr 

• Motel i restoran Marina, M.Gupca 36, Vrbovec, tel. 01 2791 502, www.motel-marina.com 

• Eko imanje Zrno, Habjanovac 45, Dubrava, tel. 01 2728 173, www.bio-zrno.hr (Od 1988. g. na 
površini od 12 ha uzgoj poljoprivrednih kultura bez uporabe mineralnih gnojiva i pesticida. Uz zdravu 
hranu i ponuda edukativnih programa, rekreacija i smještaj.) 

• Lovačka kuća Česma (obitelj Mešić), Kabal bb, Kabal - Farkaševac, ponuda: priroda i lov, smještaj (6 
dvokrevetnih soba), tel. 01 2727 024, t/f: 01 2312 685, vmesic @ inet.hr 

• Restoran Galerija, Brdo 4, Vrbovec tel. 01 2791 058, www.restoran- g aleri j a.com 

• Pizzeria Amigo, Brdo bb, Vrbovec, tel. 01 2792 514, radi vikendom 

• Slastičarnica Dinamo, Trg P. Zrinskog 6, Vrbovec, tel. 01 2793 168 

• Biciklistički klub Vrbovec, Zleninska 11, tel. 01 2791 036, 098 829 088 (Darko 
Vadljal. darko vadl ja@ msn.com 

• Konjički klub Vrbovec, Konak 26, Konak, tel. 01 2796 130 

• Lov (oko 11 lovačkih društava gotovo svako ima lovački dom, dok su u Vrbovcu i Gradecu i streljane 
glinenih golubova) 

• Ribolov (jezero Bajer-šrd Amur, tel. 01 2793 141,091 251 1540; jezero Črnec - šrd Črnec, tel. 01 
2750 208, 098 659 796; umjetno jezero Fuka - šrd Šaran, tel. 01 2790 173, 091 578 5928; kanal 
Lonja - Glogovnica - šrd Štuka, tel. 01 2792 366; šrd Vukšinec, tel. 01 2725 575, 091 506 2826) 


Servisne informacije: 












Vrbovec 


• Turistička zajednica grada Vrbovca, Trg P. Zrinskog 7a, tel./fax: 01 2791 
661 . tzvrbovec @ tzzz.hr : www.vrbovec.hr 

• Poglavarstvo grada Vrbovca, Trg P. Zrinskog 9, tel. 01 2791 122, www.vrbovec.hr (Dan grada: 15. 
lipanj sv. Vid) 

• Pučko otvoreno učilište Vrbovec, Kolodvorska 1, tel. 01 2791 115, www.pou-vrbovec.hr 

• Šumarija Vrbovec - Uprava šuma Bjelovar, Kolodvorska 26, tel. 01 2791 127, 
http://vrbovec.hrsume.hr (upravlja Varoškim lugom - posebnim zoološkim rezervatom gdje je i “Staza 
prijateljstva s prirodom” i rezervatima šumske vegetacije Česma (zaštićeno od 1982.), Novakuša 
(također od 1982.) i šumski odsjek Varoškog luga (od 1988.) 

• Dom zdravlja, 7. svibnja 14, tel. 01 2791 048, Hitna pomoć: 01 2793 004 ili 94 

• Ljekarna Coner, Trg P. Zrinskog 10, tel. 01 2791 772, 091 1211 225, radi vikendom 

• Policijska postaja Vrbovec, Zagrebačka 1, tel. 01 2791 124 

• Autobusni kolodvor Vrbovec, Bubanj bb, tel. 01 2791 326 

• Željeznički kolodvor Vrbovec, Kolodvorska bb, tel. 01 2791 501, www.hznet.hr 

• Parkirališta - u središtu grada iza Gradske knjižnice i Zagrebačke banke je veliko parkiralište. 
Parkirališnog prostora ima i u Ul. poginulih branitelja, u kojoj je i Tržnica. Parkiranje se ne naplaćuje. 
Manjih problema s parkiranjem može biti utorkom (sajmeni dan). 

• Benzinska postaja INA, Zagrebačka 2, Vrbovec, tel. 01 2791 010 

• Benzinska postaja i vulkanizer KOS, Luka, tel. 01 2727 483, www.kos-doo.hr 

• Benzinska postaja Akord Dubrava d.o.o., Greda 12, Greda, tel. 01 2724 904 

• Bankomati: - Zagrebačka banka (Trg Petra Zrinskog 8 i Hotel Bunčić, Zagrebačka 4) 

• Privredna banka (Trg Petra Zrinskog 10) 

• Raiffeisen Bank (Autobusni kolodvor, Bubanj 27) 

• Hrvatska poštanska banka (Brdo 3 - Zgrada FINA-e) 

• Erste&Steiermćrkische Bank d.d. (Zagrebačka 146 - robna kuća “Pevec”) 

Dubrava 

• Općina Dubrava, tel. 01 2725 821, o pcina.dubrava @za .t-com.hr (Dan općine: 10. lipanj sv. 
Margareta) 

• Vulkanizer i autopraonica Silađin, Strossmayerova 16a, tel. 01 2725 633 

• Letjelište Zvekovac, Aero klub Dubrava, mob. 098 640 290 (g. Stjepan Požgaj) 

• Autobusni kolodvor Dubrava, A. Starčevića, tel. 01 2725 950 

• “Štagalj” Kostanj, gđa. Mirjana Bobanac Sačer, organizacija kulturnih događanja: predstava, 
koncerata, izložbi, večeri poezije i druženja, tel. 01 2725 757 

• Restoran Dubrava, Trg slobode 19, tel. 01 2725 501, radi i vikendom 

• Caffe bar “Klub D”, Ulica Braće Radića 2, Dubrava, tel. 01 2726 303, radi vikendom 

• Streljačko društvo Dubrava, obitelj Pereglin, Radnička 132, [ www.crossbow-croatia.hr/sd dubrava 

Gradec 

• Općina Gradec, tel. 01 2797 390 (Dan općine: 14. rujna Uzvišenje sv. Križa) 

• Benzinska postaja i vulkanizer KOS, Gradec, tel. 01 2797 440 

Farkaševac 


Općina Farkaševac, tel. 01 2727 003 (Dan općine: 15. srpanj Rastanak sv. Apostola) 














Preseka 


Općina Preseka, tel. 01 2724 768 (Dan općine: 29. lipanj sv. Petar i Pavao) 

Rakovec 

Općina Rakovec, Rakovec 54, t/f: 01 2798 005, 2798 009, www.rakovec.hr D(Dan općine: 15. 
svibanj, povijesni datum) 

Sveti Ivan Žabno 

• Općina Sv. I. Žabno, Trg K. Lukaša 11, tel. 048 211 010, fax. 048 211 031 (etnografska zbirka) ili 
voditelj Antun Toni Šramek, tel. 048 851 055 

• Benzinska postaja INA, Braće Radić 2, Sveti Ivan Žabno (na ruti), tel. 048 851 033 



Karta 12 — Svijetlo-crvena ruta 

tzzz.hr/biciklisticke-karte/karta-1 2/svijetlo-crvena-ruta 

Dubrava - Nova i Stara Kapela - Brezine - Farkaševac - Dubrava 


Preuzmite kartu 


Dužina rute: 38 km 
Vrijeme vožnje: 3 sata 
Ukupni uspon: 390 m 
Najniža točka na ruti: 118 m 
Najviša točka na ruti: 270 m 

Informacije o ruti: kružna, kombinacija asfaltne i makadamske podloge. Ruta nije označena signalizacijom 
za bicikliste. 

Početak rute: središte Vrbovca, parkiralište pokraj Galerije Vrbovec. Skretanje s rute b vodi na Željeznički 
kolodvor Vrbovec, kao alternativnu mogućnost dolaska vlakom u Vrbovec. 

Kolodvor je udaljen 1.7 km od središta grada. 

Za dolazak automobilom najbrži je prilaz autocesta Zagreb - Sveta Helena - Vrbovec (jug). 

Opis rute 

Ova će vas ruta provesti kroz mala i mirna mjesta na samom istoku Zagrebačke županije, šumovitim 
područjima općina Dubrava i Farkaševac poznatim po bogatoj i raznolikoj □ori i fauni, šumskim 
rezervatima, ali i lovnim područjima. U dijelu znamenitih osoba s ovog područja, u “lovu” na svjetske 
medalje je i cijela obitelj Branke Pereglin. Hrvatska reprezentativka u streljaštvu i četverostruka svjetska 
prvakinja u field samostrelu, najbolja samostrelašica svijeta uopće, podrijetlom iz Zagorja, živi u Dubravi i 
članica je Streljačkog društva “Dubrava 1094.”. 

Ruta započinje u središtu Dubrave na parkiralištu 1 pokraj autobusnog kolodvora. Krenite Zagrebačkom 
ulicom prema sjeveru pokraj groblja s kapelom sv. Martina (iz 1679. g.) na brežuljku uz cestu i ubrzo potom 
do Y raskrižja. Na Y raskrižju 2 skrenite desno u Kalničku ulicu. Ubrzo ulazite u selo Žukovec. Nakon 
Žukovca ulazite u šumu, te dolazite na Y raskrižje 3 , 4.3 km rute, gdje nastavljate desno u smjeru 
Habjanovca. Vozite se cestom kroz šumu Brezik. Ulaskom u Habjanovac prolazite pokraj Eko-imanja 
“Zrno”, Habjanovac 45. U brežuljkastom, idiličnom Habjanovcu ima nešto obnovljenih tradicijskih kuća i 
vikendica. Nakon kapele Presvetog Trojstva kraj zadnjih kuća u selu, dolazite do raskrižja 4 , 8.1 km rute, 
u šumi Bukovac. Oprezno skrenite lijevo prema Novoj Kapeli. Na raskrižju zelena ruta vodi ravno u Gornji 
Vukšinac, a može se koristiti i kao nastavak na ovu rutu, kao kraći biciklistički krug skroz do Dubrave po 
trasi zelene rute. Na 10 km rute, nalazite se u naselju Nova Kapela. Mjesto je poznato po pok. motociklistu 
Vilku Severu (10. 6. 2003.), rođenom ovdje 1928. godine. Uz uspješnu poslovnu karijeru bio je i višegodišnji 
uspješni natjecatelj i prvak u cestovnom motociklizmu, te utemeljitelj Hrvatskog auto-moto športskog 
saveza, uz to i uspješan konstruktor i proizvođač motora klase 80 kubika za cestovne utrke, danas 
pohranjene u malom, ali lijepom privatnom Moto-muzeju Sever. Obitelj Sever u posjedu je i jedinog 
motornog mlina u selu. Na raskrižju u središtu Nove Kapele 5 , skrenite desno. Cestom ćete proći pokraj 
spomenutog mlina, te nastavite u smjeru Stare Kapele. Na Y raskrižju 6 , 12 km rute, oprezno skrenite 
lijevo i uđite u Staru Kapelu. U Staroj Kapeli na Y raskrižju s kapelom 7 , skrenite lijevo i nastavite vožnju 
uskom asfaltnom cestom kroz selo i uz polikliniku Paracelzius. Nakon 14.2 km rute započinje širok poljski 
put kojim ćete doći do ceste Haganj-Žabnica. U vrijeme kiša put može biti blatnjav i natopljen vodom. 




Nakon poljskog puta na T raskrižju 8 u mjestu Žabnica skrenite desno i nastavite kroz Žabnicu u smjeru 
Zvonika. U Žabnici prolazite pokraj male kapele i raspela, te nakon 18.6 km rute dolazite na T raskrižje 9 
u mjestu Zvonik. Na raskrižju skrenite lijevo, dok se desno cesta odvaja u smjeru Farkaševca. Nakon 
skretanja vozite cestom okruženi žitnim poljima i šumama. Ubrzo dolazite do sljedećeg T raskrižja 10 , 
19.3 km rute, skrenite desno u smjeru mjesta Mački. Na ovom području često se na cesti mogu vidjeti 
tekstovi “racak” i “raca”. Njima se javno daje do znanja i obilježava prinova tj. muško ili žensko dijete u 
obitelji. Također možete susresti i mljekarske kamione u sakupljanju mlijeka od lokalnog stanovništva. 
Nakon sela Mački ulazite u mjesto Brezine. Na Y raskrižju 11 , 22.2 km rute skrenite desno u smjeru 
mjesta Bolč. U centru Brezina je raspelo Presvetom Srcu Marijinom iz 1917. Nakon odvoženih 24.2 km rute 
nalazite se u mjestu Veliki Bolč 12 , pogodnom za odmor i okrijepu u obližnjem kafiću preko puta velike, 
zapuštene crkve Mihaela Arhanđela i Gabrijela. Nakon odmora vožnju nastavite prema jugu kroz mjesta 
Srednji i Mali Bolč. Prije ulaska u Donji Markovac prolazite pokraj lovačke kuće “Aršenovac”, Šumarije 
Česma, a ubrzo potom ulazite u mjesto Kabal. Središtem mjesta dominiraju dvije lijepo održavane kapele 
dijagonalno smještene u raskrižju 13 , na 32.4 km rute. Jedna je posvećena Kristu Kralju. Na raskrižju 
ruta nastavlja desno prema Farkaševcu, dok se lijevo odvaja skretanje s rute d prema ribnjaku Siščani u 
dužini 4.7 km u jednom smjeru. Ukoliko na raskrižju 13 skrenete desno uskoro ćete ući u središte općine 
Farkaševac. Mjestom Farkaševac dominira crkva Rastanka sv. Apostola, a mjesto je pogodno i za odmor i 
okrijepu. Iz Farkaševca nastavite vožnju asfaltnom cestom prema zapadu do T raskrižja 15 , 36 km rute, 
gdje ćete skrenuti lijevo u smjeru Ivančana i Donjeg Vukšinca. Prolaskom kroz Ivančane nastavite prema 
Donjem Vukšincu, dok vam se lijevo s ceste otvaraju lijepi vidici na ribnjak Vukšinac. Prije samog ulaza u 
središte Gornjeg Vukšinca je kraći uspon. Na T raskrižju, 41.2 km rute nastavite ravno kroz Gornji 
Vukšinac, a potom i kroz Kunđevac i Novake do T raskrižja na 45.5 km rute, gdje skrenite desno u 
Sajmišnu ulicu, te se vratite u središte Dubrave do parkirališta pokraj autobusnog kolodvora odakle ste ovu 
rutu i započeli. 

Tehnički opis rute 

1. Početak rute na parkiralištu u središtu Dubrave pokraj autobusnog kolodvora. 

2. Y raskrižje, skrenite desno nizbrdo i nastavite Kalničkom ulicom. 

3. Y raskrižje, skrenite desno u smjeru Habjanovca. Vožnju nastavite uskom asfaltnom cestom kroz 
šumu. 

4. Oprez! Raskrižje s glavnom cestom, skrenite lijevo. Zelena ruta nastavlja ravno kroz šumu Bukovac 
prema Gornjem Vukšincu. 

5. Raskrižje u središtu Nove Kapele. Na raskrižju skrenite desno u smjeru Stare Kapele. Ravno cesta 
nastavlja za Haganj. 

6. T raskrižje, oprezno radi nepreglednog zavoja. Skrenite lijevo u smjeru Stare Kapele. 

7. T raskrižje u selu, skrenite lijevo. Na raskrižju uočite bistu dr. Vladka Mačeka. 

8. Oprez! T raskrižje, skrenite desno. Ulazite u mjesto Žabnica. 

9. T raskrižje, skrenite lijevo u smjeru Cirkvene i Mački. 

10. T raskrižje, skrenite desno u smjeru Mački. 

11. Y raskrižje, skrenite desno u smjeru Velikog Bolča. 

12. Y raskrižje, nastavite desnom stranom prema jugu. 

13. Raskrižje s dvije kapele u selu Kabal. Skrenite desno u smjeru Farkaševca. Lijevo je skretanje s 
rute d prema ribnjaku Siščani u dužini 4.7 km u jednom smjeru. 

14. T raskrižje u Farkaševcu, skrenite lijevo. 

15. T raskrižje, skrenite lijevo u smjeru Ivančana i Donjeg Vukšinca. 


Karta 12 — Smeđa ruta 

^ tzzz.hr/biciklisticke-karte/karta-1 2/smeda-ruta 


Gradec - Cugovec - Nova Kapela - Sv. Ivan Žabno - Buzadovac - Gradec 
Preuzmite kartu 


Dužina rute: 49 km 
Vrijeme vožnje: 4-5 sati 
Ukupni uspon: 340 m 
Najniža točka na ruti: 117 m 
Najviša točka na ruti: 185 m 

Informacije o ruti: kružna, kombinacija asfaltne, makadama i poljskog puta. Ruta nije označena 
signalizacijom za bicikliste. 

Početak rute: Gradec (parkiralište u središtu naselja). 

Najbrži prilaz automobilom je autocestom Zagreb - Sveta Helena - Vrbovec (izlaz Vrbovec jug) ili vlakom 
do željezničke postaje Gradec ili Repinec. 

Opis rute 

Ova uzbudljiva biciklistička ruta započinje u centru mjesta Gradec 1 na parkiralištu ispred općinske 
zgrade, trgovine i dva kafića, pogodna za planiranje vožnje i okrijepu. Gradec ima idiličnu poziciju na hrptu 
brijega koji se na istok lagano spušta u prostranu dolinu rijeke Glogovnice. Ova rijeka, baš kao i guste 
šume, obilježava kraj. Gradec je kao i općina Dubrava, kroz povijest bio sigurna biskupska utvrda. 

Spominje se oko 1552., kada je biskup ovamo prenio sjedište iz Dubrave koju su Turci iste godine osvojili. 
Nakon utvrde, Gradec prerasta u biskupski dvor kao središte gradečkog vlastelinstva, a 1821. biskup 
Maksimilijan Vrhovac gradi ovdje novi dvor koji je više odgovarao njegovom profinjenom ukusu (današnja 
zgrada škole). Godine 1870. kroz Gradec je prošla željeznica. Nekadašnja mala crkva sv. Petra 
zamijenjena je novom, većom, kasnobaroknom crkvom građenom od 1768. do 1824., koja i danas svojim 
vitkim tornjem dominira središtem mjesta i okolicom, a posvećena je Ranjenom Isusu. Interijerom crkve 
dominira pak historicistički oltar djelo Hermana Bollea. Općina Gradec danas ima oko 4.000 stanovnika u 
20 naselja. 

Iz Gradeca krenite cestom u smjeru sjevera prema Podjalesi i Repincu. Nakon 3.1 km rute, na Y raskrižju s 
kapelom skrenite desno, lagano nizbrdo i vozite kroz Repinec sve do T raskrižja 2 , 4.9 km rute. Nakon 
pilane desno uz cestu, kod betonske ograde kuće s dva bora, skrenite desno prema željezničkoj postaji 
Repinec. Oprezno prijeđite željezničku prugu i nastavite desno makadamskom cestom. Oprez, jer odmah 
nakon prijelaza na livadi 3 započinje zasigurno najinteresantniji i pomalo avanturistički dio rute - vožnja 
tzv. nogostupom kroz polje i šumu u dužini od oko 2 km sve do Buzadovca. Nogostup koristi lokalno 
stanovništvo za dolazak na vlak u Repinec. Potreban je oprez jer je nogostup nešto uži i mjestimično 
sklizak. Prijeći ćete i dva mostića preko rječica Koruška i Glogovnica. Nakon 7.2 km rute izlazite ponovo na 
cestu, a nogostup možete koristiti još jednom i za povratni dio rute, iako postoji i alternativa za povratak 
skretanjem s rute c . Na asfaltnoj cesti u Buzadovcu 4 skrenite desno u smjeru Cugovca. Ruta nastavlja 
slabo prometnom asfaltnom cestom kroz Tučenik, Salajce i Lubenu. Nakon 11.2 km rute oprez jer dolazite 
na prometno raskrižje 5 u Cugovcu. Prijeđite prometnu cestu i nastavite ravno. Na raskrižju su caffe bar i 
trgovina “Phoenix”, pogodni za odmor i okrijepu. Nastavite vožnju rutom lagano uzbrdo do Y raskrižja gdje 
skrenite lijevo i vozite u smjeru umjetnog jezera i naselja Fuka. Na 13.6 km rute na ribnjaku ste Fuka. 




Nakon jezera cesta se uspinje i prolazi uz zgradu šumarije i malu, zgodnu kapelicu. Na 15.8 km rute i slje¬ 
dećem Y raskrižju 6 skrenite lijevo po užoj, ali vrlo pitoresknoj cesti kroz šumu Brezik u smjeru 
Habjanovca. Putem prolazite uz jedan lovački dom, a potom i uz poznato Eko-imanje “Zrno” u idiličnom 
selu Habjanovcu broj 45, lijevo uz cestu. “Zrno” je poznato po uzgoju organske i ekološke hrane kojom se 
gđa. Zlata Nanić i suradnici, ovdje na 12 ha, bave već punih 20 godina, od 1988. Zaustavite se, 
interesantno je i prikladno za odmor i okrijepu, a i naučiti ponešto novo. Nakon 19.7 km rute dolazite na 
raskrižje 7 u šumi Bukovac. Na raskrižju vas smeđa ruta vodi lijevo, dok ravno put vodi dalje po zelenoj 
ruti prema G. Vukšincu. Nastavite vožnju asfaltnom cestom uz ograđeno lovište gdje se katkada, ako je 
jako mirno i tiho, mogu ugledati i divlje svinje. Uskoro ulazite u Novu Kapelu, rodno mjesto pok. hrvatskog 
motociklista Vilka Severa (1928.-2003.). Ovaj višestruki prvak Jugoslavije u cestovnom motociklizmu i 
konstruktor i proizvođač motora klase 80 kubika, za uspomenu je ostavio privatni Moto muzej Sever, kraj 
kojeg prolazite. Na glavnom raskrižju skrenite desno u smjeru Stare Kapele, dok cesta ravno nastavlja 
prema Hagnju. Nakon 23.6 km rute dolazite na T raskrižje 8 , gdje na nepreglednom zavoju oprezno 
skrenite lijevo u Staru Kapelu. Ulaskom u Staru Kapelu na T raskrižju 9 pokraj kapele Uznesenja B. D. 
Marije i biste dr. Vladku Mačeku nastavite lijevo. Središtem mjesta proći ćete između redova obiteljskih 
kuća i uz polikliniku Paracelzius. Cesta vas vodi uz rub šume Lješćak, a na 26 km rute počinje uređen 
poljski put kojim, u dužini 1.4 km nastavite vožnju kroz polja sve do T raskrižja s cestom Haganj - Žabnica. 
Skrenite desno u smjeru Žabnice. Ubrzo potom dolazite na sljedeće T raskrižje 10 , gdje skrenite lijevo u 
smjeru Sveti Ivan Žabno. Uz raskrižje je i nogometno igralište. Nastavite uskom i mirnom asfaltnom cestom 
koja uskoro prelazi u makadam. Cestom ispod pruge nakon kraćeg uspona ulazite u središte općine Sveti 
Ivan Žabno. Nakon 31.8 km rute u središtu ste Sv. I. Žabnog 11 pogodnog za zaustavljanje i odmor i 
okrijepu. Lijepa župna crkva sv. Ivana Krstitelja i etnografska zbirka mogu vas zadržati još koji trenutak u 
razgledu općine. Nakon predaha nastavite u smjeru zapada glavom cestom. Nakon 300 m je Y raskrižje na 
kojem se nalazi pizzerija Sax, ovdje skrenite desno. Ubrzo ulazite u Predavec Križevački i na T raskrižju 
12 skrenite desno u smjeru Brezovljana. U Brezovljanima prolazite pokraj kapele Gospe Fatimske i nakon 
36.2 km rute dolazite do željezničke pruge, oprezno je prijeđite i nastavite u smjeru Poljane Križevačke. 
Ubrzo započinje makadam kojim dolazite do Y raskrižja 13 , 38.4 km rute, gdje skrenite lijevo prema 
Buzadovcu. Desno se odvaja asfaltna cesta prema Poljani Križevačkoj i skretanje s rute c dugačko 5 km, 
koje će vas u povratnom dijelu smeđe rute provesti kroz polja i poljske putove, za kišnih dana blatnjave i 
natopljene vodom, te kružno dovesti do Repinca. Kao stvoreno za malu avanturu! (Opis skretanja c : 
Nastavite cestom ravno prema Poljani Križevačkoj, skrenite lijevo kroz selo, do kraja sela, gdje počinje 
poljski put, najprije po livadi, zatim preko mosta na Glogovnici, pa kroz šumu, potom desno do podvožnjaka 
ispod pruge i ponovo na asfaltnu cestu paralelnu s prugom, gdje nastavite lijevo za Festinec i Repinec). 
Ukoliko ste na raskrižju skrenuli lijevo, nastavite asfaltnom cestom hrptom brežuljka s kojeg se pružaju lijepi 
pogledi. Ubrzo ulazite u Buzadovac i prolazite uz kapelu sv. Nikole iz 1928., izgrađenu na temeljima stare 
kapele iz 1678. U Buzadovcu za povratak ponovo potražite lokalno prozvani nogostup, koji će Vas odvesti u 
Repinec. Ulaz na nogostup nalazi se na samom izlasku iz Buzadovca pokraj kuće s kućnim brojem 
Buzadovac 1 4 . Nakon uzbudljive vožnje do Repinca 2 pratite rutu po kojoj ste započeli vožnju sve do 
Gradeca, gdje ova sadržajna i lijepa ruta završava. 

Tehnički opis rute 

1. Početak rute na parkiralištu u središtu Gradeca. 

2. T raskrižje, skrenite desno uz betonsku ogradu s dva bora prema željezničkoj postaji Repinec. 

3. Početak tzv. nogostupa, uskog, popločenog puteljka s dva mostića preko rječica Koruške i 
Glogovnice kroz polje i šumu. Ulaz na nogostup je točno preko puta željezničke postaje Repinec na 
livadi. 

4. Kraj nogostupa. T raskrižje u Buzadovcu, skrenite desno prema Tučeniku. 


5. Oprez! Raskrižje s prometnom cestom, nastavite ravno preko raskrižja. 

6. Y raskrižje, skrenite lijevo i nastavite u smjeru Habjanovca. 

7. Oprez! Raskrižje s prometnijom cestom, skrenite lijevo u smjeru Nove Kapele. 

8. Oprez! T raskrižje skrenite lijevo. Na raskrižju treba biti oprezan radi njegove nepreglednosti pri 
skretanju ulijevo. 

9. T raskrižje, skrenite lijevo. Na raskrižju je spomen bista dr. Vladka Mačeka. 

10. T raskrižje, skrenite lijevo u smjeru Sveti Ivan Žabno. Pored raskrižja je nogometno igralište. 

11. Oprez! T raskrižje s prometnijom cestom u Svetom Ivanu Žabnom, skrenite lijevo. 

12. T raskrižje u Predavcu Križevačkom, skrenite desno u smjeru Brezovljana. 

13. Y raskrižje, skrenite lijevo prema jugu i Buzadovcu. Skretanje s rute c , u dužini 5 km, vodi vas 
kombinacijom asfaltne podloge i poljskog puta na Pokasin i preko Festinca do Gradeca. 



